**DĖL ILGALAIKIO MATERIALIOJO VALSTYBĖS TURTO NURAŠYMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo”, Lietuvos Respublikos kultūros ministerijos 2020 m. birželio 12 d. raštu Nr. S2-1593 „Dėl leidimo nurašyti valstybės turtą“, Lietuvos Nacionalinės Martyno Mažvydo bibliotekos 2020 m. birželio 17 d. raštu Nr. SD-20-466 „Dėl valstybės turto, valdomo patikėjimo teise, nurašymo“, Rokiškio rajono savivaldybės Juozo Keliuočio viešosios bibliotekos direktoriaus 2020 m. rugpjūčio 18 d. įsakymu Nr. V1-49 ,,Dėl ilgalaikio materialiojo valstybės turto nurašymo“, Rokiškio rajono savivaldybės taryba n u s p r e n d ž i a:

1. Nurašyti valstybei nuosavybės teise priklausantį kilnojamąjį ilgalaikį turtą, perduotą Lietuvos Respublikos kultūros ministerijos ir Lietuvos Nacionalinės Martyno Mažvydo bibliotekos Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise, pripažintą netinkamu (negalimu) naudoti dėl fizinio ir funkcinio nusidėvėjimo, sugedimo (priedas).

2. Skirti Rokiškio rajono savivaldybės Juozo Keliuočio viešosios bibliotekos direktorių atsakingą už valstybės kilnojamojo ilgalaikio turto likvidavimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybos

2020 m. rugsėjo 25 d. sprendimo Nr. TS-

priedas

**NURAŠOMO IR LIKVIDUOJAMO VALSTYBĖS ILGALAIKIO MATERIALIOJO TURTO SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Turto pavadinimas | Inventorinis numeris | Įsigijimo balansinė vertė, Eur | Likutinė balansinė vertė, Eur | Pastaba |
| 1. | Serveris – 1 vnt. | 131925 | 2240,79 | 0,00 | Valstybės nuosavybė |
| 2. | Nepertraukiamo maitinimo šaltinis – 1 vnt. | Trumpalaikis turtas (Nebalansinėje sąskaitoje) | 273,11 | - | Valstybės nuosavybė |
| 3. | Kompiuteris ,,Eagle C 1700/40/256 CD“ – 2 vnt. | 013002370, 013002371 | 544,20  544,20 | 0,00  0,00 | Valstybės nuosavybė |
| 4. | Kompiuteris ,,Vector Cel 700/128“ – 1 vnt. | 131884 | 821,07 | 0,00 | Valstybės nuosavybė |
| 5. | Programinė įranga „Win NT 4.0 Server CD-ROM Media Kit“ – 1 vnt. | 01900022 | 242,70 | 0,00 | Valstybės nuosavybė |
| 6. | Personalinis kompiuteris „BMS Expert/Intel 2400“ – 1 vnt. | 01381105 | 511,47 | 0,00 | Valstybės nuosavybė |
| 7. | Adatinis spausdintuvas ,,Star - SP542“, 9 adatų, LPT laidas – 2 vnt. | Trumpalaikis turtas (Nebalansinėje sąskaitoje) | 536,38 | - | Valstybės nuosavybė |
| 8. | Skaitytuvas PS320KR, CCD – 5 vnt. | Trumpalaikis turtas (Nebalansinėje sąskaitoje) | 299,03 | - | Valstybės nuosavybė |
| 9. | Kompiuterinės įrangos komplektas (,,Magnum“ su monitoriumi) – 3 vnt. | 131290  131291  131292 | 1768,14 | 0,00 | Valstybės nuosavybė |
| 10. | Kompiuteris „Atomic“ – 4 vnt. | 131813  131814  131815  131816 | 2893,88 | 0,00 | Valstybės nuosavybė |
| 11. | Spausdintuvas „Samsung ML-2250“ – 1 vnt. | Trumpalaikis turtas (Nebalansinėje sąskaitoje) | 253,71 | - | Valstybės nuosavybė |
| 12. | Asmeninis kompiuteris „Atomic“ – 3 vnt. | 01481166  01481167  01481168 | 2491,89 | 0,00 | Valstybės nuosavybė |
| 13. | Tarnybinė stotis ,,IBM eServer x Series 226“ – 1 vnt. | 01481169 | 2155,06 | 0,00 | Valstybės nuosavybė |
| 14. | Asmeniniai kompiuteriai „Atomic Universal ACC-1“- 4 vnt. | 01481173  01481174  01481175  01481176 | 2939,08 | 0,00 | Valstybės nuosavybė |
| 15. | Lazerinis spausdintuvas „Samsung SCX-4720FN“ – 1 vnt. | 01481177 | 410,10 | 0,00 | Valstybės nuosavybė |
| 16. | Stacionarus asmeninis kompiuteris ,,Fujitsu-Siemens ESPRIMO E5616“ – 8 vnt. | 01481179  01481180  01481181  01481182  01481183  01481184  01481185  01481186 | 5542,48 | 0,00 | Valstybės nuosavybė |
| 17. | Lazerinis spausdintuvas (daugiafunkcinis, nespalvinis įrenginys) ,,Samsung SCX-4720FN“ – 3 vnt. | 01481187  01481188  01481189 | 871,47 | 0,00 | Valstybės nuosavybė |
| 18. | Nešiojamas asmeninis kompiuteris ,,Lenovo ThinkPad R60E“ – 1 vnt. | 01481190 | 1161,96 | 0,00 | Valstybės nuosavybė |
| 19. | Skaitmeninis vaizdo projektorius ,,Optoma EP7150“ – 1 vnt. | 01600091 | 693,07 | 0,00 | Valstybės nuosavybė |
| 20. | Stacionarus asmeninis kompiuteris ,,Lenovo ThinkCentre A61“ (su programine įranga) – 4 vnt. | 01481192  01481193  01481194  01481195 | 2550,84 | 0,00 | Valstybės nuosavybė |
|  | Iš viso nurašomo turto |  | 29744,63 | 0,00 |  |

Rokiškio rajono savivaldybės tarybai

**SPRENDIMO „DĖL ILGALAIKIO MATERIALIOJO VALSTYBĖS TURTO NURAŠYMO“ AIŠKINAMASIS RAŠTAS**

2020-09-25

Rokiškis

**Parengto sprendimo projekto tikslai ir uždaviniai.**

Nurašyti valstybei nuosavybės teise priklausantį, šiuo metu Rokiškio rajono savivaldybės Juozo Keliuočio viešosios bibliotekos patikėjimo teise valdomą ir pripažintą netinkamu, negalimu naudoti turtą.

**Šiuo metu esantis teisinis reglamentavimas.**

Lietuvos Respublikos Vyriausybės 2001 m. spalio 19 d. nutarimas Nr. 1250 ,,Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.**

Pažymėtina, kad valstybei nuosavybės teise priklausantis kilnojamasis ilgalaikis turtas, perduotas Rokiškio rajono savivaldybės Juozo Keliuočio viešajai bibliotekai valdyti, naudoti ir disponuoti juo patikėjimo teise yra sugedęs, netinkamas naudoti dėl fizinio ir funkcinio nusidėvėjimo ir sugedimo.

Lietuvos Respublikos kultūros ministerijos 2020 m. birželio 12 d. rašte Nr. S2-1593 „Dėl leidimo nurašyti valstybės turtą“ ir Lietuvos Nacionalinės Martyno Mažvydo bibliotekos 2020 m. birželio 17 d. rašte Nr. SD-20-466 „Dėl valstybės turto, valdomo patikėjimo teise, nurašymo“, neprieštaraujama, kad valstybei nuosavybės teise priklausantis ir šiuo metu Rokiškio rajono savivaldybės Juozo Keliuočio viešosios bibliotekos patikėjimo teise valdomas ir pripažintas netinkamu naudoti turtas būtų nurašytas ir likviduotas.

**Galimos pasekmės, priėmus siūlomą tarybos sprendimo projektą:**

**teigiamos** – valstybės kilnojamas ilgalaikis turtas bus nurašytas, likviduotas ir kredituotas iš buhalterinės apskaitos ilgalaikio turto likučių;

**neigiamų** –nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Irena Matelienė